|  |  |
| --- | --- |
| **Fag:**  **Farmakologi** | **År:**  2015 |
| **Emne** | **Note** |
| **Ordination af lægemidler**  Recept:  Udleveringsbestemmelser: | Recepten er et meddelelsesmiddel mellem hhv. læge og apotek hvor lægen giver information om arten og mængden af det lægemiddel der skal udleveres, og mellem læge og patient hvor lægen giver patienten en brugsanvisning.  Ordination kan ske skriftlig, telefonisk, elektronisk eller via telefax.  Om et lægemiddel er receppligtigt vurderes af sundhedsstyrelsen ud fra en risikovurdering af hvor sundhedsfarligt lægemidlet er, hvis det anvendes uden lægeligt opsyn.  Ordination af lægemidler kategoriseres i grupper med henblik på udleveringsmetoden:   * Udleveringgruppe A§4: Må kun udleveres én gang efter samme recept. Recepten er kopieringspligtig, hvilket vil sige at apoteket skal indberette til sundhedsstyrelsen hver gang en sådan recept indløses. Fx morfin – obs. narkoseddel, euforiserende midler, afhængighedsmidler! * Udleveringgruppe A: Må kun udleveres én gang efter samme recept medmindre udleveringen sker i mindre doser. * Udleveringgruppe B: Mulighed for gentagne udleveringer, såfremt det på recepten er anført i hvilket omfang og intervaller. * Udleveringgruppe BEGR: Lægemidler der kun må udleveres til sygehuse. * Udleveringsgruppe NB-S: Lægemidler der kun må udleveres til sygehuse eller ordineres af nærmere specificerede læger. * HA Håndkøb, apoteksforbeholdte * HF Håndkøb, ikke apoteksforbeholdt * HX Håndkøb, som HF (dog højst 1 pakning pr. kunde pr. dag) * G Omfattet af reglerne om generisk substitution * Δ: trafikfarlig |
| **Receptskrivning**  Receptens udformning:  Ordination af euforiserende lægemidler:  Ordination af afhængighedsskabende lægemidler:  Dosisdispenserede lægemidler:  Tilskudsregler:  Substitution: | Øverst er recepten forsynet med en rubrik, der skal indeholde oplysninger om receptudstederen. **Speciallægens betegnelse, navn, adresse, tlf. nr. samt autorisations-ID.** Disse oplysninger er vigtige for identifikation af lægen, både mht. retten til ordination af medicin og i det tilfælde hvor fx apotek ønsker at kontakte receptudgiveren.  Næste rubrik skal indeholde **patientens data (navn, adresse og cpr. nr.)** 🡪 Der anvendes oplysninger fra patientens sygesikring. Hvis der er tale om et barn der ikke har eget sygesikringsbevis anføres et af forældrenes CPR-nr. Desuden anføres barnets vægt og alder.  Herefter følger ordinationen:   1. Indledning ⇒Traditionelt med dobbeltkors **#**, som betyder ”in nomine dei” (i Guds navn) 2. Anvisning til apoteket ⇒”**Rp**.” (forkortelse for recipe der på dansk betyder tag!) efterfulgt af **lægemidlets navn (handelsnavn), lægemiddelform, styrke og den ordinerede mængde**. Styrke og mængde skal noteres entydigt og på en sådan måde at der ikke kan foretages ændringer. 3. Brugsanvisning ⇒Til patienten. Indledes med bogstaverne **d.s.** (detur, signatur; dansk: udlever og påtegn). Brugsanvisning skal indeholde **dosering og indikation** på et for patienten let forståeligt dansk. Doseringen angives per gang og antal gange per tidsenhed (dag, døgn, ugedage eller måned). Der kan evt. skrives ”dosering efter skriftlig anvisning”, hvis lægen har lavet en skriftlig doseringsvejledning tilfælde af vanskelige doseringsregimer med op- og nedtrapning. For at understrege administrationsmetoden kan anvisningen indledes med ”indtag”, ”placer”, ”påfør”, osv. og tidspunkter for medicinering kan angives for mere præcis døgndækning.   For lægemidler i udleveringsgruppe B, er det efter selve ordinationen, muligt at **anføre hvor mange gange lægemidlet må udleveres** og med hvilket interval (fx ”må udleveres 3 gange med 4 ugers interval”).  Recepten afsluttes med en **dato for ordinationen samt udstederens håndskrevne underskrift** (for elektroniske receptor en elektronisk signatur). Recepten har en gyldighed på 2 år.  Det er et krav at **receptudstederen påfører recepten sit eget cpr. nr**., eller oplyser dette ved indtelefonering. Derudover skal man **angive mængde og styrke med såvel tal som bogstaver** for at reducere risikoen forfalskning. Der må kun anføres én ordination på hver recept og recepten kan kun ekspederes én gang (udleveringsgruppe A§4).  Skal skrives på en særlig recept 🡪 **Narkoseddel**!!  Bør som hovedregel ikke ordineres til patienter uden for egen læges faste klientel. Hvis ikke det kan lade sig gør skal der alene ordineres en mængde, der tilsikrer, at patienten kan klare sig indtil egen læge kan kontaktes.  Ved ordination skal lægen informere patienten om og tilråde forsigtighed vedrørende bilkørsel og maskinbetjening samt oplyse om faren ved samtidig alkoholindtag.  Det er et krav at **receptudstederen påfører recepten sit eget cpr. nr**., eller oplyser dette ved indtelefonering. Derudover skal man **angive mængde og styrke med såvel tal som bogstaver** for at reducere risikoen forfalskning. Der må kun anføres én ordination på hver recept og recepten kan kun ekspederes én gang (udleveringsgruppe A§4).  Lægen har pligt til at føre optegnelser (patientdata, indikation for behandling, ordineret mængde, mm.) over sine ordinationer af afhængighedsskabende lægemidler. 🡪 Sundhedsstyrelsen ”holder øje”.  Et lægemiddel kan dosispakkes så det er tilpasset lægemidlets konkrete anvendelse. Dosispakningen kan indeholde en eller flere doseringer af et eller flere lægemidler. Hvis dette ønskes kan lægen skrive en recept med oplysninger om lægemiddel efterfulgt af **”dosisdispensering”** eller patienten kan selv bede om det på apoteket. Obs. det er vigtigt at lægen ved ønske om ophør af dosisdispenseringen skriver en recept med same oplysning med påtegningen **”seponeres”.**  Alment sygesikringstilskud: Er et tilskud som producenten af lægemidlet søger om. Tilskuddet følger lægemidlet og ikke patienten, således at alle patienter får alment tilskud, og det trækkes automatisk fra prisen på apoteket.  ⊗ Klausuleret sygesikringstilskud til bestemte sygdomme, hvilket er lægens ansvar at vurdere dette. Lægen skal skrive **”tilskud”** på recepten.  Klausuleret sygesikringstilskud til pensionister eller bestemte sygdomme  Med det formål at bremse væksten i udgifter til medicintilskud er der vedtaget en række regulerende ordninger, bl.a. at apoteket skal tilbyde patienten det billigste lægemiddel i den gruppe af substituerbare lægemidler, som det ordinerede lægemiddel tilhører. Kun i de tilfælde hvor lægen udtrykkeligt har anført at substitution ikke må udføres (”**Ej S**”) eller hvis prisforskellen er minimal udelades dette. |

